SqUID, robotul care l-a "speriat" pe Elon Musk. Fondatorul Tesla și SpaceX, impresionat de noua creație.
SqUID este un robot creat de start-up-ul BionicHIVE din Israel. Robotul este autonom și poate căra pachete de 15 kilograme. "Se apropie viitorul roboților", a reacționat Musk pe internet.
Elon Musk a atras atenția de multe ori cu privire la roboți. Fondatorul Tesla și SpaceX a fost impresionat de un robot cățărător.Robotul SqUID, creat de israelienii de la BionicHIVE, este autonom și se poate cățăra oriunde ca să ia un pachet. Robotul știe să evite obstacole și poate să care o cutie cu o greutate de până la 15 kilograme.Se mișcă și repede: 1.8 metri pe secundă pe pământ și 0.8 metri pe secundă la cățărare. Compania a arătat pe rețelele sociale de ce este în stare SqUID.Elon Musk a reacționat imediat și a spus că,,Se apropie viitorul roboților". În trecut, el a spus că inteligența artificială va fi fie cel mai bun lucru din istoria omenirii, fie cel mai rău.